Clasa a XII-a. Barem de corectare şi de notare
Subiectul I (50 de puncte) 
A. Conţinut – 30 de puncte 
1. Stabilirea ipotezei:                                                                                                                               6 / 3 puncte 
- enunţarea corectă a problematicii; exprimarea propriei opinii faţă de premisa enunţată; corelarea opiniei exprimate cu argumentele pro şi / sau contra aduse în argumentare (în totalitate: 6 p.; parţial: 3 p.). 
2. Precizarea şi dezvoltarea celor trei argumente (pro şi / sau contra), ilustrate prin exemplificări din operele  alese, care trebuie să ilustreze „sentimentul românesc al fiinţei”.                                 (6p.+6p.+6p.) 18 puncte 
Detalierea punctajului acordat: 
- precizarea explicită a argumentului şi susţinerea sa prin elemente din operele epice / dramatice alese; demers logic, demonstraţie viabilă; capacitatea de sinteză şi de abstractizare - 6 p; 
- precizarea explicită a argumentului şi susţinerea sa prin elemente din operele alese; imperfecţiuni în demersul logic / ezitări în demonstraţie; capacitatea de sinteză şi de abstractizare - 3 p; 
- precizarea argumentului / argument implicit, dar fără susţinere cu elemente din operele alese sau demonstraţie în opoziţie cu argumentul prezentat / implicit rezultat; demers confuz / demonstraţie cu elemente de contrast faţă de argumentul enunţat - 1 p. 
3. Concluzie logic impusă de calitatea argumentelor şi / sau a contraargumentelor aduse în lucrare; personalizarea viziunii globale asupra premisei enunţate în cerinţă; viabilitatea demersului logic; capacitate de sinteză şi de abstractizare (în totalitate: 6 p.; parţial: 3 p.).                                                                                        6 / 3 puncte 
B. Redactare (20 de puncte) 
1.	Organizarea ideilor în scris (text clar organizat, coerent, cu echilibru între cele trei componente,  
    introducere-cuprins-încheiere; construcţia paragrafelor subliniază ideile; ideile principale şi cele secundare 
   au o pondere echilibrată).                                                                                                                      4 / 2 puncte 
2.	Utilizarea limbii literare (stil şi vocabular adecvate conţinutului eseului; claritatea enunţului; 
   exprimare corectă şi nuanţată; sintaxă adecvată). 							      4 / 2 puncte 
3.	Abilităţi de analiză şi de argumentare (ideile urmează succesiunea logică; o foarte bună relaţie 
   idee-argument; argumentele sunt prezentate în mod persuasiv).                                                          4 / 2 puncte 
4.	 Originalitate în valorificarea informaţiei şi în expresie (prezentarea punctului de vedere personal în 
   abordarea temei; abilitatea de a formula judecăţi de valoare şi capacitatea de interpretare critică).    4 / 2 puncte 
5. Respectarea normelor de ortografie şi de punctuaţie, aşezarea în pagină.                                           4 / 2 puncte 

Subiectul al II-lea (40 de puncte) 
A. Conţinut – 20 de puncte 
 1. Principii estetice romantice asupra destinului creaţiei şi creatorului / crezul eminescian asupra menirii artistului.                                                                                                                                        5 / 3 / 1 puncte 
2. Comentarea viziunii sceptice din această poezie, prin raportare la altă artă poetică eminesciană (de 
    exemplu, Numai poetul, Scrisoarea II, Epigonii etc.).                                                                    5 / 3 / 1 puncte
3. Structuri textuale specifice prin care se organizează imaginarul poetic şi ideatica textului citat 
   (de exemplu: cele două secvenţe care se succed în gradaţie de la particular la general, substituind 
    discursului  confesiv pe cel retoric şi gnomic; ipostazele eului liric, motive asociate etc.              5 / 3/ 1 puncte 
4. Formularea unui punct de vedere personal privind afirmaţia Ioanei Em. Petrescu.                        5 / 3/ 1 puncte 

B. Redactare –  20 puncte 
	organizarea ideilor în scris, echilibru între părţile compunerii - 4 puncte; 
	stil şi vocabular adecvate conţinutului - 4 puncte; exprimare corectă şi nuanţată - 4 puncte; 
	originalitate, expresivitate - 4 puncte; respectarea normelor de ortografie şi de punctuaţie - 4 puncte. 

NOTĂ ! Se acordă 10 puncte din oficiu. Nota se calculează prin împărţirea punctajului obţinut la 10.
              Nu se acordă fracţiuni de punct.